หุ้นสหรัฐปิดในแดนลบ
ดัชนีหุ้นดาวโจนส์  ปิดที่ 11,548.14 ลดลง 248.02 จุด ด้านแนสแดก ปิดที่ 2,523.25 จุด ลดลง 49.25 จุด
30 ต.ค. 2565

ดัชนีหุ้นดาวโจนส์  ปิดที่ 11,548.14 ลดลง 248.02 จุด ด้านแนสแดก ปิดที่ 2,523.25 จุด ลดลง 49.25 จุด
ตลาดหุ้นสหรัฐฯวานนี้  ดิ่งลงอย่างแรง หลังมีข่าวว่าสภาคองเกรสสหรัฐฯส่อแววล้มเหลวในความพยายามเจรจาหาทางตัดลดยอดขาดดุลงบประมาณจำนวนมหาศาลและขยายมาตรการกระตุ้นเศรษฐกิจไปจนถึงปีหน้า ซึ่งล่าสุดก็เป็นเช่นนั้นจริงๆ
ดัชนีหุ้นดาวโจนส์ ลดลง 248.02 จุด (2.10 เปอร์เซ็นต์) ปิดที่ 11,548.14 แนสแดก ลดลง 49.25 จุด (1.91 เปอร์เซ็นต์) ปิดที่ 2,523.25 เอสแอนด์พี ลดลง 22.54 จุด (1.85 เปอร์เซ็นต์) ปิดที่ 1,193.11
ขณะที่ราคาน้ำมันขยับลงและวอลล์สตรีทดิ่งแรงเมื่อวันจันทร์(21) ท่ามกลางความกังวลต่อวิกฤตหนี้ยูโรโซนและสภาคองเกรสสหรัฐฯส่อแววล้มเหลวในความพยายามเจรจาหาทางตัดลดยอดขาดดุลงบประมาณจำนวนมหาศาล
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม ลดลง 75 เซนต์ ปิดที่ 96.92 ดอลลาร์ต่อบาร์เรล ส่วนเบรนท์ทะเลเหนือลอนดอนงวดส่งมอบเดือนเดียวกัน ลดลง 68 เซนต์ ปิดที่ 106.88 ดอลลาร์ต่อบาร์เรล